04/28/15 ~ newsotherwise.gr
Eκτός εαυτού η Αννα Βαγενά στη Βουλή -Φωνάζει όρθια, την συγκρατούν για να μην επιτεθεί στον Λοβέρδο
Τρίτη, Απριλίου 28, 2015 ΠΟΛΙΤΙΚΗ No comments
Αίσθηση προκαλούν οι εικόνες από τη Βουλή την ώρα που μιλούσε ο Ευάγγελος Βενιζέλος, με την Άννα Βαγενά έξαλλη να μιλάει όρθια και συνάδελφοί της να προσπαθούν να τη συγκρατήσουν.
Η ένταση ανέβηκε κατά τη διάρκεια της συζήτησης για το νομοσχέδιο της ΕΡΤ ανάμεσα στα κυβερνητικά στελέχη και την αντιπολίτευση.
Οπως φαίνεται στις φωτογραφίες, κάποιος κρατούσε κάποια στιγμή τη βουλευτή του ΣΥΡΙΖΑ και ηθοποιό Αννα Βαγενά από τους ώμους, προφανώς για την ηρεμήσει και να τη συγκρατήσει. Μάλιστα, φέρεται να είχε έντονο διάλογο και με τον Ανδρέα Λοβέρδο, ο οποίος της φώναξε «να σας μαζέψουν», για να του απαντήσει η Βαγενά: «Εσάς να μαζέψουν».
Η Αννα Βαγενά διαμαρτυρήθηκε προς τους βουλευτές του ΠΑΣΟΚ λέγοντας ότι όταν μιλάει ο Ευάγγελος Βενιζέλος κάθονται «άκρα του τάφου σιωπή», ενώ όταν μιλάει οποιοσδήποτε άλλος κάνουν φασαρία.
Στην παρέμβασή της για το νομοσχέδιο της ΕΡΤ, η Αννα Βαγενά έβγαλε ένα κασετόφωνο από την τσάντα της που είχε ακουμπήσει στο βήμα της Βουλής την ώρα που μιλούσε.
Χωρίς να τη σταματήσει ο Β” Αντιπρόεδρος της Βουλής Γιάννης Μπαλάφας, έβγαλε κασετόφωνο και άρχισε να παίζει cd με δική της ηχογράφηση του προέδρου της ΠΟΣΠΕΡΤ Παναγιώτη Καλφαγιάνη από το κλείσιμο της ΕΡΤ. Η κυρία Βαγενά αποχώρησε από το βήμα καταχειροκροτούμενη από τους λιγοστούς βουλευτές του ΣΥΡΙΖΑ που βρίσκονταν εκείνη την ώρα στην Ολομέλεια αλλά και από τους υπουργούς Επικρατείας και Εσωτερικών, Νίκο Παππά και Νίκο Βούτση αντίστοιχα.
Στη συνέχεια, κατέθεσε το CD στα πρακτικά της βουλής, πήρε το κασετόφωνο στην τσάντα και αποχώρησε από το βήμα της βουλής.
Εξαιρετικά επείγουσα εγκύκλιος! Πρόστιμα από 100 έως 500 ευρώ επιβάλλονται σε φορολογούμενους για να γεμίσουν τα ταμεία
Τρίτη, Απριλίου 28, 2015 ΕΦΟΡΙΑ , ΚΟΙΝΩΝΙΑ , ΟΙΚΟΝΟΜΙΑ No comments
Έρευνές σε ΕΛΑΣ και ΕΥΠ για κυκλώματα δουλεμπόρων στους κόλπους τους
Τρίτη, Απριλίου 28, 2015 ΑΣΤΥΝΟΜΙΑ , ΕΛΛΑΔΑ , ΛΑΘΡΟΜΕΤΑΝΑΣΤΕΣ No comments
Σύμφωνα με όσα έχουν δει το φως της δημοσιότητας, αξιωματούχοι της ΕΛΑΣ και της ΕΥΠ φέρονται να είναι μέλη κυκλωμάτων δουλεμπόρων, οργανώνοντας μεταφορές μεταναστών, παρέχοντας «κάλυψη», εκδίδοντας άδειες σε χιλιάδες παράτυπους μετανάστες, ή προσφέροντας «υπηρεσίες» παντός τύπου στους δουλεμπόρους.
Στην ανακοίνωση του υπουργείου τονίζεται: «Να είναι βεβαία η ελληνική κοινή γνώμη ότι αν από την έρευνα της Αστυνομίας εντοπισθούν επίορκοι αστυνομικοί ή διαπλεκόμενοι υπάλληλοι, όχι μόνο θα οδηγηθούν στη Δικαιοσύνη, αλλά θα αποτελέσουν το πρώτο σημαντικό βήμα πάταξης της διαφθοράς εντός του Σώματος, και ένα καλό μάθημα του τρόπου με τον οποίο το υπουργείο θα χειρίζεται τέτοιες υποθέσεις».
Ντάισελμπλουμ: «Δεν υπάρχει χρόνος για δημοψήφισμα»
Τρίτη, Απριλίου 28, 2015 ΕΛΛΑΔΑ , ΕΥΡΩΠΗ No comments
«Χωρίς επιπλέον δάνεια, η Ελλάδα δεν θα τα καταφέρει, αυτή είναι η πραγματικότητα», είπε ο Γερούν Ντάισελμπλουμ σε τηλεοπτική συνέντευξή του στο RTL Nieuws και πρόσθεσε ότι ο ορισμός ενός νέου συντονιστή της ελληνικής διαπραγματευτικής ομάδας και η περιθωριοποίηση Βαρουφάκη μπορεί σε κάποιο βαθμό να βοηθήσει. Επισήμανε ωστόσο ότι η πρόοδος στις διαπραγματεύσεις τους δύο τελευταίους μήνες ήταν πολύ μικρή.
Τέλος, αναφερόμενος στη στάση της ΕΚΤ, είπε ότι «η ελληνική κυβέρνηση στοιχημάτισε πως αν διαπραγματευθεί με εμάς, η ΕΚΤ θα ανοίξει τα ταμεία, θα χαλαρώσει τους κανόνες. Όμως δεν θα υπάρξει εύκολη πρόσβαση στα γκισέ της ΕΚΤ μέχρι να υπάρξει μια σταθερή συμφωνία με το Eurogroup».
Τρίτη, Απριλίου 28, 2015 ΑΜΕΑ , ΚΟΙΝΩΝΙΑ No comments
Εγκρίθηκε η εντολή καταβολής των προνοιακών επιδομάτων διμήνου Μαρτίου-Απριλίου 2015 συνολικού ποσού 112,644 εκατ. ευρώ, από το υπουργείο Εσωτερικών, σε 64 δήμους και πιστώθηκε στους λογαριασμούς των δήμων.
Η καταβολή θα ξεκινήσει από τους δήμους αρχές Μαΐου.
Παράλληλα, οι δήμοι καλούνται να γνωστοποιήσουν στο υπουργείο έως την Παρασκευή 19 Ιουνίου τα ποσά που απαιτούνται για τα προνοιακά επιδόματα των μηνών Μαΐου και Ιουνίου 2015 τα οποία θα καταβληθούν στις αρχές Ιουλίου
Τσίπρας, Οκτώβριος 2011: Όταν το δημοψήφισμα σήμαινε πτώχευση της χώρας
Κατακεραύνωνε από τηλεοράσεως την πρωτοβουλία που εφέρε το έτοιμος να αναλάβει ο τότε πρωθυπουργός Γιώργος Παπανδρέου
«Αν επιχειρήσει ο πρωθυπουργός να διενεργήσει δημοψήφισμα και να θέσει στο λαό το δίλημμα ευρώ και μέτρα ή έξοδος, τότε η κατάρρευση της οικονομίας, η πτώχευση της χώρας θα έρθει πολύ πριν την κάλπη. Αυτό δεν θα είναι δημοψήφισμα, θα είναι μια επικίνδυνη ζαριά για την χώρα μας...».
Ήταν τέλη Οκτωβρίου του 2011 όταν ο πρόεδρος του ΣΥΡΙΖΑ και σημερινός πρωθυπουργός Αλέξης Τσίπρας κατακεραύνωνε από τηλεοράσεως την πρωτοβουλία που εφέρε το έτοιμος να αναλάβει ο τότε πρωθυπουργός Γιώργος Παπανδρέου, για τη διενέργεια δημοψηφίσματος με το οποίο ο ελληνικός λαός θα αποφάσιζε αν θα ήθελε να συνεχίσει την πορεία εντός ευρώ με τα μέτρα και τις δεσμεύσεις που έπρεπε να αναλάβει η χώρα, ή αν θα αρνείτο τα μέτρα και ουσιαστικά θα επέστρεφε στη δραχμή.
Ο κ. Τσίπρας δεν δίσταζε τότε να κατηγορήσει τον κ. Παπανδρέου ότι βρισκόταν και ενεργούσε υπό καθεστώς απελπισίας, να χαρακτηρίσει το δημοψήφισμα άμεση καταστροφή της οικονομίας και προάγγελο πτώχευσης, να κάνει λόγο για τρικ της κυβέρνησης ώστε να κερδίσει χρόνο στην εξουσία και να καταλήξει λέγοντας πως ο «πιο δημοκρατικός τρόπος έκφρασης της λαϊκής βούλησης είναι οι εκλογές και όχι το δημοψήφισμα...».
Δείτε το σχετικό βίντεο και διαβάστε περισσότερα στο newmoney.gr
Μητέρα δέρνει τον κουκουλοφόρο γιο της επειδή συμμετέχει σε φασαρίες!! Ένα καλό παράδειγμα για την Ελλάδα video
Τρίτη, Απριλίου 28, 2015 ΗΠΑ No comments
Εικόνα από τις φασαρίες στην Βαλτιμόρη που δείχνει τον δρόμο για πολλές μαμάδες και μπαμπάδες που θέλουν να συνετίσουν τα παιδιά τους που φορούν κουκούλες στην χώρα μας, σπάνε, καίνε και συμμετέχουν σε κάθε είδους καταστροφές δημόσιων και ιδιωτικών περιουσιών.
Τρίτη, Απριλίου 28, 2015 ΕΛΛΑΔΑ , ΕΥΡΩΠΗ , ΟΙΚΟΝΟΜΙΑ , ΠΟΛΙΤΙΚΗ , ΣΥΡΙΖΑ No comments
Έκτακτη εισφορά, η οριστική μορφή της οποίας ακόμη δεν έχει γίνει ακόμη γνωστή, αναμένεται να περιλαμβάνει το πολυνομοσχέδιο που θα έχει έτοιμο εντός της ημέρας η κυβέρνηση προκειμένου να «ξεκλειδώσει» τη συμφωνία με τους δανειστές. Το πολυνομοσχέδιο θα συζητηθεί την Πέμπτη σε έκτακτο υπουργικό συμβούλιο.
«Είμαστε κοντά σε συμφωνία που θα αναπτερώνει την οικονομία και την κοινωνία (...) και έντιμη λύση» επισήμανε την Τρίτη στον ΣΚΑΪ ο κυβερνητικός εκπρόσωπος Γαβριήλ Σακελλαρίδης.
Ομολόγησε ο πατέρας της 4χρονης: «Εγώ "εξαφάνισα" το παιδί μου»
Τρίτη, Απριλίου 28, 2015 ΑΣΤΥΝΟΜΙΑ , ΕΓΚΛΗΜΑ No comments
Αύξηση 1,4% στο εισόδημα των νοικοκυριών το δ΄ τρίμηνο 2014
Τρίτη, Απριλίου 28, 2015 ΚΟΙΝΩΝΙΑ , ΟΙΚΟΝΟΜΙΑ No comments
Αύξηση 1,4% κατέγραψε στο τέταρτο τρίμηνο του 2014 σε ετήσια βάση το διαθέσιμο εισόδημα του τομέα των νοικοκυριών και των μη κερδοσκοπικών ιδρυμάτων που εξυπηρετούν νοικοκυριά. Σύμφωνα με στοιχεία της Ελληνικής Στατιστικής Αρχής ανήλθε στα 30,5 δισ. ευρώ, έναντι 30,1 δισ. ευρώ στο τέταρτο τρίμηνο του 2013.
Η αύξηση του διαθέσιμου εισοδημάτων των νοικοκυριών οφείλεται κυρίως στην αύξηση των κοινωνικών παροχών που εισέπραξαν τα νοικοκυριά. Το ποσοστό αποταμίευσης των νοικοκυριών και των μη κερδοσκοπικών ιδρυμάτων που τα εξυπηρετούν- που ορίζεται ως η ακαθάριστη αποταμίευση προς το ακαθάριστο διαθέσιμο εισόδημα- ήταν -7% κατά το τέταρτο τρίμηνο του 2014, σε σύγκριση με -8,8% στο τέταρτο τρίμηνο του 2013.
Κατά το τέταρτο τρίμηνο του 2014 οι ακαθάριστες επενδύσεις παγίου κεφαλαίου του τομέα των μη χρηματοοικονομικών εταιρειών μειώθηκαν κατά 12,8% σε σύγκριση με το αντίστοιχο τρίμηνο του προηγούμενου έτους, από 1,284 δισ. ευρώ σε 1,119 δισ. ευρώ. Το ποσοστό των επενδύσεων του τομέα που ορίζεται ως οι ακαθάριστες επενδύσεις παγίου κεφαλαίου προς την ακαθάριστη προστιθέμενη αξία, ήταν 8,2% σε σύγκριση με 9% στο τέταρτο τρίμηνο του 2014.
Οι καθαρές δανειακές ανάγκες του τομέα της γενικής κυβέρνησης κατά το τέταρτο τρίμηνο του 2014 ανέρχονταν σε 3,2 δισ. ευρώ, σε σύγκριση με το τέταρτο τρίμηνο του 2013 που ήταν 1 δισ. ευρώ.
Στην παρέμβασή του ο κ. Γεωργιάδης είπε: «Προεκλογικά στη συνέντευξη του κ. Τσίπρα στον Σκάι, στην ερώτηση του κ. Τσίμα αν θα συναντήσει την κ. Μέρκελ, ο κ. Τσίπρας με προφανή αυταρέσκεια και άγνοια είπε "και ποια είναι η κ. Μέρκελ; Η κ. Μέρκελ είναι μια από τις 19 ηγέτες της ευρωζώνης. Εμείς θα μιλάμε θεσμικά μόνο στα θεσμικά όργανα". Αφότου λοιπόν ο κ. Τσίπρας προεκλογικά μας έλεγε και ποια είναι η κ. Μέρκελ, και στο Βερολίνο πήγε ενώ όταν είχε έρθει εδώ η κ. Μέρκελ φωνάζατε απέξω go back κυρία Μέρκελ. Ο εταίρος, ο κ. Καμμένος, έκανε πορείες στο Ψυχικό στη Γερμανική πρεσβεία με τον κ. Τέρενς Κουίκ. Τώρα καλέσατε την κ. Μέρκελ στην Ελλάδα. Και τηλέφωνο την παίρνει, και στις Βρυξέλλες τη βλέπει και το κυριότερο, μαθαίνουμε από τις γερμανικές εφημερίδες, κ. Παππά, ότι την παίρνει και παρακαλάει να πάρει λεφτά.
Ποιος την παίρνει και παρακαλάει να πάρει λεφτά; Ο ίδιος που έλεγε προεκλογικά δεν θέλουμε τα λεφτά της Ευρώπης και δεν θέλουμε τη δόση. 'Αρα λοιπόν, κ. Παππά ζητείστε ένα συγνώμη για όλες τις ανοησίες που λέγατε προεκλογικά. Πήγατε γύρω από την Μέρκελ. Κι εσείς στον μερκελισμό. 'Αρα μην μας δουλεύετε».
Κάτοικοι Αμπελοκήπων μετά τη μετακόμιση Βαρουφάκη: «Ευτυχώς που ήρθε ο Γιάνης να μας σώσει»
Τρίτη, Απριλίου 28, 2015 ΚΟΙΝΩΝΙΑ , ΠΟΛΙΤΙΚΗ No comments
Ο υπ. Οικονομικών μετακόμισε στους ταπεινούς Αμπελόκηπους - Πώς αντιμετώπισαν οι κάτοικοι την άφιξη του διάσημου ζεύγους στη γειτονιά τους
Το πρωινό της περασμένης Τετάρτης διαπιστώσαμε ότι ο Γιάνης Βαρουφάκης είναι η νέα ατραξιόν σε αυτή την γειτονιά των Αμπελοκήπων. Κατά την έξοδό του από την είσοδο της πολυκατοικίας με προορισμό το Ελευθέριος Βενιζέλος και από κει στη Ρίγα της Λετονίας για το Eurogroup οι γείτονες του υπουργού... κρέμονταν από τα μπαλκόνια για να τον ξεπροβοδίσουν.
Προς παράταση ενός μήνα ρύθμισης ληξιπρόθεσμων οφειλών με διαγραφή προσαυξήσεων
Βέβαιη θεωρείται και η παράταση για τα ληξιπρόθεσμα χρέη στα ασφαλιστικά Ταμεία, σύμφωνα με πληροφορίες του Βήματος.
Συμμετοχές - έκπληξη στο Μνημόσυνο του Καραμανλή
Τρίτη, Απριλίου 28, 2015 ΝΕΑ ΔΗΜΟΚΡΑΤΙΑ No comments
Mετατροπή της εκδήλωσης σε συγκέντρωση αμφισβήτησης του Αντώνη Σαμαρά;
Πολλά και περίεργα ακούγονται τις τελευταίες ώρες για το ποιοι θα ανέβουν αύριο το πρωί στον λόφο της Φιλοθέης για να παραστούν στο ετήσιο μνημόσυνο για τα 17 χρόνια από την εκδημία του Κωνσταντίνου Καραμανλή.
Πληροφορίες από την κεντροδεξιά πολυκατοικία αναφέρουν ότι μεταξύ αυτών που έχουν εκδηλώσει ενδιαφέρον για να παραστούν- πέραν του Αλέξη Τσίπρα - είναι ο Πάνος Καμμένος , ο Γιώργος Καρατζαφέρης, ο Παναγιώτης Ψωμιάδης, ο Νίκος Νικολόπουλος και αρκετοί ακόμη πρώην παράγοντες της Νέας Δημοκρατίας που αποχώρησαν από την παράταξη τα τελευταία χρόνια διαφωνώντας έντονα με τις επιλογές της ηγεσίας.
Πάντως μπροστά στο ενδεχόμενο μετατροπής της εκδήλωσης σε συγκέντρωση αμφισβήτησης - αποδόμησης του Αντώνη Σαμαρά οι ιθύνοντες επικοινωνούν με διάφορους … ενοίκους της … πολυκατοικίας συστήνοντας ψυχραιμία και σεβασμό στη μνήμη του Εθνάρχη.
Με αφορμή το ετήσιο μνημόσυνο του Κωνσταντίνου Καραμανλή θα συναντηθούν ο Αντώνης Σαμαράς με τον Κώστα Καραμανλή σε μια περίοδο μάλιστα που το κλίμα εντός της ΝΔ παραμένει τεταμένο. Οι δυο πρώην πρωθυπουργοί έχουν να τα πουν από κοντά από την Κυριακή της Τυρινής, μια μέρα πριν δηλαδή από την Καθαρά Δευτέρα.
Ο Αντώνης Σαμαράς ήθελε να παραβρεθεί στο μνημόσυνο και εκεί οφείλεται και η αλλαγή της ημέρας αφού αρχικά είχε προγραμματιστεί να τελεστεί την Τετάρτη. Σύμφωνα με πληροφορίες ο πρόεδρος της ΝΔ, τηλεφώνησε και ζήτησε την αλλαγή ημερομηνίας αφού την Τετάρτη θα βρίσκεται εκτός.
Όσοι μαθητές στέκονται όρθιοι προσέχουν περισσότερο, λένε οι επιστήμονες
Τρίτη, Απριλίου 28, 2015 ΕΚΠΑΙΔΕΥΣΗ No comments
Φαίνεται πως οι μαθητές που δεν κάθονται σε θρανία, αλλά χρησιμοποιούν ένα ειδικά σχεδιασμένο γραφείο για ορθίους, προσέχουν περισσότερο στο μάθημα, σημειώνοντας έτσι καλύτερες σχολικές επιδόσεις, όπως τουλάχιστον υποστηρίζει μία νέα αμερικανική επιστημονική μελέτη.
Η έρευνα, μάλιστα, εισηγείται τη σταδιακή αντικατάσταση των συμβατικών θρανίων με άλλα που θα έχουν ειδική εργονομία.
Τα ειδικά υπερυψωμένα θρανία διαθέτουν ένα απομακρυσμένο κάθισμα, για την περίπτωση που ο μαθητής θέλει να ξεκουραστεί, αλλά έχουν σχεδιαστεί έτσι ώστε να τον ενθαρρύνουν να παραμένει όρθιος για αρκετή ώρα.
Οι ερευνητές, με επικεφαλής τον ειδικό στην εργονομία αναπληρωτή καθηγητή Μαρκ Μπέντεν της Σχολής Δημόσιας Υγείας του Πανεπιστημίου Α&Μ του Τέξας, χώρισαν περίπου 300 μαθητές διαφόρων τάξεων του δημοτικού για ένα σχολικό έτος σε καθιστούς και όρθιους, για τις ανάγκες της μελέτης.
Η μελέτη διαπίστωσε ότι οι όρθιοι μαθητές είχαν βελτιωμένη προσοχή κατά 12%, σε σχέση με τις παραδοσιακές τάξεις «καθιστών», κάτι που ισοδυναμεί με περίπου επτά λεπτά πρόσθετο χρόνο μάθησης ανά σχολική ώρα.
Η βελτίωση της προσοχής και επίδοσης των όρθιων μαθητών μετρήθηκε με διάφορες παραμέτρους, όπως το πόσο γρήγορα και πετυχημένα απαντούσαν στις ερωτήσεις, πόσο σήκωναν το χέρι τους, πόσο έδειχναν γενικότερη διάθεση συμμετοχής και πόσο λιγότερο «πετάγονταν» σε άσχετη στιγμή, παρενοχλώντας το μάθημα.
Οι ερευνητές ανέφεραν ότι, πέρα από τα εκπαιδευτικά οφέλη, τα γραφεία για ορθίους καταπολεμούν την παχυσαρκία και μετριάζουν το στρες που δέχεται η σπονδυλική στήλη στη μέση λόγω του συνεχούς καθισιού στα συμβατικά θρανία.
Τρίτη, Απριλίου 28, 2015 ΕΛΛΑΔΑ , ΠΟΛΙΤΙΚΗ No comments
Βόμβες Τσίπρα: Ανοιχτός σε ένα δημοψήφισμα, αλλά όχι εκλογές - Ορθάνοιχτο το ενδεχόμενο να μείνει ο ΕΝΦΙΑ και το 2015 - Ποιούς κατήγγειλε
Τρίτη, Απριλίου 28, 2015 ΕΛΛΑΔΑ , ΤΣΙΠΡΑΣ No comments
O Aλέξης Τσίπρας δήλωσε πως μία ενδεχόμενη ρήξη ή χρεοκοπία της Αθήνας θα είναι αποτυχία και για την Άνγκελα Μέρκελ
- Στήριξε τον Γιάννη Βαρουφάκη αποκαλώντας τον σημαντικό asset της κυβέρνησης
- Ο κ. Τσίπρας κατηγόρησε τον Ντάισελμπλουμ και τον Μάριο Ντράγκι ότι τους παραπλάνησαν
- Δήλωσε για τη Ζωή Κωνσταντοπούλου πως είναι καλή με τη δουλειά της, αλλά πολλές φορές υπερβάλει
- Έκανε σαφές πως οι δανειστές επιμένουν στο e-mail του κ. Χαρδούβελη, με μειώσεις συντάξεων, ομαδικές απολύσεις και αύξηση ΦΠΑ
- Ο κ. Τσίπρας αποκάλυψε πως ο ανασχηματισμός στα πρόσωπα της διαπραγμάτευσης είχε αποφασιστεί πριν το Εurogroup
- Για το θέμα του Σάββα Ξηρού δήλωσε πως δεν υπάρχει ρήγμα στις σχέσεις της Αθήνας με τις Ηνωμένες Πολιτείες
Μία εφ' όλης της ύλης συνέντευξη παραχώρησε ο Έλληνας πρωθυπουργός για τις κρίσιμες διαπραγματεύσεις με τους δανειστές, μιλώντας στην εκπομπή του Νίκου Χατζηνικολάου Ενικός στο Star. Στην πρώτη του τοποθέτηση ο κ. Τσίπρας δήλωσε πως δεν η ελληνική κυβέρνηση δεν μπλοφάρει και δεν έχει να κρύψει κάτι από τους πολίτες.
Στη συνέντευξη, ο Αλέξης Τσίπρας έριξε για πρώτη φορά ο ίδιος τη βόμβα του δημοψηφίσματος, λέγοντας πως η εντολή που έχουν από τον ελληνικό λαό είναι η σκληρή διαπραγμάτευση μέχρι να ματώσουν για να υπάρξει μία συμφωνία χωρίς υφεσιακά μέτρα και χωρίς να ματώνει ο ελληνικός λαός. Ωστόσο, ο κ. Τσίπρας ξεκαθάρισε πως έαν προκύψει μία συμφωνία με σκληρά μέτρα, τότε μόνο ο λαός θα πρέπει να δώσει τη λύση με δημοψήφισμα. Απέκλεισε φυσικά κάθε ενδεχόμενο πρόωρης προσφυγής στις κάλπες.
Δήλωσε συγκεκριμένα πως "αν βρεθώ στη δύσκολη θέση και ελπίζω ότι δεν θα βρεθώ, θα αποφασίσει ο λαός αλλά όχι με εκλογές. Γιατί να πάμε σε εκλογές;". Ο κ. Τσίπρας παρά τις επίμονες ερωτήσεις δεν αποκάλυψε ποιό θα ήταν το πιθανό ερώτημα του δημοψηφίσματος, αλλά δήλωσε πεπεισμένος πως δεν θα υπάρξει τελικά ανάγκη για ένα δημοψήφισμα.
Ο Έλληνας πρωθυπουργός εμφανίστηκε αρκετά αισιόδοξος πως αυτή την εβδομάδα ή την άλλη εβδομάδα το αργότερο θα υπάρξει συμφωνία για ένα ελάχιστο πακέτο μεταρρυθμίσεων. Στο ερώτημα γιατί να υπάρξει ενδιάμεση συμφωνία και όχι συνολική ο κ. Τσίπρας είπε ότι η ενδιάμεση βολεύει και την Ελλάδα και τους πιστωτές. Πρέπει να μπουν κάποιες βάσεις σε αυτά που μπορούμε να συμφωνήσουμε και αφού αποκατασταθεί η εμπιστοσύνη να πάμε σε μεγάλη συμφωνία. Στόχος μας, είπε ο κ. Τσίπρας, ήταν μια ενδιάμεση γιατί τα δύσκολα δεν είναι μόνο για την Ελλάδα αλλά και για τους άλλους. Γιατί δεν μπορεί να γίνει συζήτηση για το μέλλον χωρίς να συζητηθεί το χρέος. Σε πρώτη φάση, είπε ο πρωθυπουργός θέλαμε να θέσουμε ζητήματα που μπορούσαμε να συμφωνήσουμε, γιατί αν θέταμε εξαρχής το θέμα του χρέους, δεν θα μπορούσε να υπάρξει συμφωνία.
Μάλιστα, δήλωσε πως και η ίδια η γερμανίδα καγκελάριος Άνγκελα Μέρκελ έχει την πρόθεση να υπάρξει άμεση λύση στο ελληνικό ζήτημα, λέγοντας πως μία εξέλιξη ρήξης ή χρεοκοπίας δεν θα είναι μόνο αποτυχία της κυβέρνησης, αλλά και της Μέρκελ.
Για την κα Μέρκελ σαν άνθρωπο ο κ. Τσίπρας δήλωσε πως η προσωπική γνωριμία μπορεί να σου αλλάξει την εικόνα που είχε κάποιος πριν. Σημείωσε πως είναι μία ανατολικογερμανίδα που δεν αφήνει τίποτα να πέσει κάτω, μελετημένη και πως δεν είναι τυχαίο που είναι τόσα χρόνια καγκελάριος.
Ο Έλληνας πρωθυπουργός δήλωσε πως η κυβέρνηση δεν κατάφερε να σκίσει το Μνημόνιο, όπως προεκλογικά είχε υποσχεθεί ο ΣΥΡΙΖΑ ή να φύγει η χώρα από την επιτήρηση, αλλά ξεκαθάρισε η νέα κυβέρνηση κατάφερε να αποφύγει την εφαρμογή του e-mail Χαρδούβελη.
Η βόμβα Τσίπρα για τον ΕΝΦΙΑ και το αφορολόγητο
Ο κ. Τσίπρας κάνοντας έναν πρόλογο για το ποιοί είναι οι στόχοι της κυβέρνησης για το πρωτογενές πλεόνασμα, δήλωσε πως εάν η χώρα κινηθεί τους επόμενους μήνες σε ομαλά πλαίσια και με συμφωνίες με τους δανειστές, τότε το θέμα της κατάργησης του ΕΝΦΙΑ και η θέσπιση αφορολόγητου θα το εξετάσει η κυβέρνηση το δεύτερο εξάμηνο του 2015.
Ωστόσο, ο κ. Τσίπρας δήλωσε πως εάν οι ρυθμοί ανάπτυξης, το μέγεθος του πρωτογενούς πλεονάσματος και οι στόχοι της κυβέρνησης δεν είναι αυτοί που έχουν προβλέψει στην κυβέρνηση, τότε η κατάργηση του ΕΝΦΙΑ και η θέσπιση του αφορολόγητου θα μετατεθούν για το 2016.
Η καταγγελία για τον Γερούν Ντάισελμπλουμ
Στο ερώτημα αν έγιναν λάθη και γιατί τότε δεν πήρε χρήματα η Ελλάδα ο κ. Τσίπρας είπε ότι τα λάθη είναι και ανθρώπινα ενώ σημείωσε ότι η ΕΚΤ πήρε απόφαση στις 18 Φεβρουαρίου να βάλει πλαφόν στα έντοκα του ελληνικού δημοσίου και έτσι απέτρεψαν τη δυνατότητα των τραπεζών να αναχρηματοδούν το χρέος μας ύψους 6 δισ.
Πήραμε δεσμεύσεις ότι θα αλλάξει η απόφαση της ΕΚΤ μόλις υπάρξει συμφωνία και το λάθος μας είναι ότι δεν πήραμε γραπτή δέσμευση , πήραμε προφορική είπε ο κ. Τσίπρας. Συγκεκριμένα, ο κ. Τσίπρας αποκάλυψε πως ο επικεφαλής του Eurogroup δεσμεύτηκε προφορικά πως αυτό το λάθος με την ΕΚΤ θα λυθεί τόσο προς τον κ. Βαρουφάκη όσο και προς τον ίδιο τον Έλληνα πρωθυπουργό, αλλά μόλις έγινε η συμφωνία της 20ης Φεβρουαρίου, δεν λύθηκε τελικά.
Από τα πυρά του Αλέξη Τσίπρα δεν γλίτωσε ούτε ο Μάριο Ντράγκι ως επικεφαλής της ΕΚΤ χαρακτηρίζοντας τη στάση της κεντρικής τράπεζας ως πολιτικά και ηθικά ανορθόδοξη.
Καταγγελίες κατά της Νέας Δημοκρατίας
Πλήρης στήριξη του πρωθυπουργού στον Αλέξη Τσίπρα: Ο Βαρουφάκης είναι σημαντικό Asset της κυβέρνησης
Για τον ανασχηματισμό της διαπραγματευτικής ομάδας και την θέση του κ. Βαρουφάκη, ο πρωθυπουργός δήλωσε ότι ο κ . Βαρουφάκης είναι σημαντικός για την κυβέρνηση και τη χώρα, έχει ενοχλήσει γιατί μιλά τη γλώσσα τους καλύτερα από όσο την μιλάνε αυτοί, έχει ριζοσπαστικές απόψεις και δεν κάνει πίσω.
Η διαπραγμάτευση όμως δεν ανήκει σε έναν άνθρωπο, έχει πάντα την ευθύνη του πρωθυπουργού. Ο κ. Τσίπρας κάλυψε τον κ. Βαρουφάκη για την απουσία του από το δείπνο στο Γιούρογκρουπ της Ρίγας. Ο πρωθυπουργός απέρριψε δηλώσεις ότι ο κ. Βαρουφάκης ήταν απομονωμένος στο Γιούρογκρουπ, επισημαίνοντας ότι το ίδιο λένε σε πολλές συνεδριάσεις, πράγμα που δεν ισχύει.
Σίγουρα, είπε ο πρωθυπουργός δεν θέλουν να έχουν απέναντί τους τον Βαρουφάκη και εξέφρασε την εμπιστοσύνη του στον υπουργό Οικονομικών.
Κόκκινες γραμμές με τους δανειστές
Διαφωνίες με τους εταίρους υπάρχουν στα εργασιακά θέματα, όπως στο θέμα των μαζικών απολύσεων, των συλλογικών διαπραγματεύσεων, της αύξησης του κατώτατου μισθού, του ΦΠΑ στα νησιά, ενώ υπάρχει η ιδέα να υπάρξει φόρος ανά διανυκτέρευση σε ξενοδοχεία. Επίσης ο κ. Τσίπρας αποκάλυψε πως υπάρχει η ιδέα σε δημοφιλή νησιά ή κλαμπ οι συναλλαγές από ένα ποσό 50 με 70 ευρώ να γίνονται με πιστωτικές κάρτες.
Τσίπρας: Δεν πρότεινα στον Κώστα Καραμανλή την Προεδρία της Δημοκρατίας
Για την υπόθεση του Σάββα Ξηρού
Ο κ. Τσίπρας παραδέχθηκε πως στο θέμα των ιδιωτικοποιήσεων η κυβέρνηση υποχώρησε λέγοντας πως σαν κυβέρνηση δεν έχουν τέτοια αντίληψη, αλλά προχώρησαν σε αυτή την υποχώρηση, έτσι ώστε να βγει η χώρα από την κρίση. Όπως διευκρίνισε οι δανειστές ζητούν τα χρήματα από τις ιδιωτικοποιήσεις να πηγαίνουν προς την αποπληρωμή του χρέους, κάτι που ο κ. Τσίπρας χαρακτήρισε βαρέλι χωρίς πάτο.
Όπως αποκάλυψε η πρόταση της νέας κυβέρνησης προς τους δανειστές είναι ένα μέρος των χρημάτων από τις ιδιωτικοποιήσεις να πηγαίνουν προς τα ασφαλιστικά ταμεία, αλλά και προς αναπτυξιακές πολιτικές που θα δημιουργήσουν θέσεις εργασίας.
Για το θέμα των επενδύσεων, ο κ. Τσίπρας δήλωσε πως η ελληνική οικονομία δεν μπορεί να αναπτυχθεί χωρίς επενδύσεις, αλλά πρέπει να έρθουν επενδυτές που θα θέλουν να δημιουργήσουν ευκαιρίες και όχι να αντιμετωπίζουν τη χώρα σαν πλιάτσικο.
Ο κ. Τσίπρας ξεκαθάρισε πως οι δύο πράξεις νομοθετικού περιεχομένου έπρεπε να γίνουν. Για την πρώτη που αφορούσε στους εργαζομένους της ΕΒΖ δήλωσε πως έγινε για να μην χάσουν τη δουλειά τους οι εργαζόμενοι και η δεύτερη για τα ταμειακά διαθέσιμα πως ήταν αναγκαστική κίνηση για να αποφευχθεί ένα ταμειακό έλλειμμα.
Ωστόσο, διευκρίνισε πως αν και η κυβέρνηση πέρασε τις συγκεκριμένες ΠΝΠ από τη Βουλή, ξεκαθάρισε πως δεν είναι πρόθεση της κυβέρνησης να κυβερνά κατά αυτό τον τρόπο.
Για τις επισκέψεις σε Ρωσία και Ιράν
Ο κ. Τσίπρας δήλωσε πως οι επισκέψεις στη Ρωσία και στο Ιράν έγιναν προοκειμένου να μπορέσει η χώρα να φτιάξει έναν κουμπαρά με επενδυτικά κεφάλαια. Σημείωσε με νόημα πως "δεν πήγαμε στη Ρωσία για να πάρουμε λεφτά. Δεν είμαι χαζός να μην ξέρω ότι η λύση θα βρεθεί σε ευρωπαϊκό πλαίσιο. Ψάχνουμε να ξεκλειδώσουμε κάθε δυνατή πόρτα για να φέρουμε επενδύσεις" επεσήμανε ο Αλ. Τσίπρας.
Για τη Ρωσία συγκεκριμένα δήλωσε πως η κυβέρνηση κατάφερε μία μεγάλη επιτυχία με τον ελληνικό αγωγό φυσικού αερίου, λέγοντας πως η υλοποίησή του μπορεί να μετατρέψει την Ελλάδα σε ενεργειακό κόμβο. Μάλιστα, αναρωτήθηκε γιατί οι προηγούμενες κυβερνήσεις δεν ήθελαν την κατασκευή του συγκεκριμένου αγωγού.
Ο Σπίρτζης απαντάει στον Τσελέντη: «Η τρομοκρατία της κοινής γνώμης δεν προσφέρει αντισεισμική θωράκιση»
Τρίτη, Απριλίου 28, 2015 ΕΛΛΑΔΑ No comments
«Για τρομοκρατία της κοινής γνώμης από δημοσιολογούντες περί τους σεισμούς με στόχο την απόσπαση κονδυλίων για αόριστες εκτιμήσεις σεισμικότητας» κάνει λόγο ο αναπληρωτής υπουργός Υποδομών Χρίστος Σπίρτζης.
Σε σχετική δήλωσή του ο Χρίστος Σπίρτζης αναφέρει: «Στις κατασκευές εφαρμόζονται από δεκαετίες διαρκώς εξελισσόμενοι αντισεισμικοί κανονισμοί, σύμφωνα με τους κανόνες της επιστήμης και της τεχνολογίας, ώστε η χώρα να έχει ικανοποιητική αντισεισμική θωράκιση.
»Τα αποτελέσματα συμπεριφοράς των κατασκευών, σε περιπτώσεις σεισμών μέχρι τώρα είναι ικανοποιητικά, όπως αποδείχθηκε και στην πρόσφατη περίπτωση της Κεφαλονιάς. Ασφαλώς, υπάρχουν κατασκευές, που χρειάζονται παρακολούθηση και ενίσχυση της αντισεισμικής συμπεριφοράς τους και αυτό αποτελεί πρώτο μέλημα της πολιτείας και της νέας κυβέρνησης.
»Ας καταλάβουν επιτέλους ορισμένοι, ευτυχώς ελάχιστοι, από τους δημοσιολογούντες περί τους σεισμούς, ότι η τρομοκρατία της κοινής γνώμης, δεν προσφέρει αντισεισμική θωράκιση, ούτε γλιτώνει τη χώρα από τις πιθανές συνέπειες εκδήλωσης σεισμικών φαινομένων.
»Στο μέτρο του δυνατού στηρίζουμε την λειτουργία όλων των εγκεκριμένων και υπεύθυνων φορέων καταγραφής και παρακολούθησης της σεισμικότητας του Ελληνικού χώρου, με σκοπό την έγκαιρη και υπεύθυνη ενημέρωση της πολιτείας και των πολιτών.
Ωστόσο, οι μεθοδεύσεις πίεσης και τρομοκράτησης των πολιτών για την απόσπαση κονδυλίων, ώστε να συνεχίζεται αενάως ο κύκλος της άντλησης πόρων στο όνομα της αόριστης εκτίμησης της σεισμικότητας δεν γίνονται πλέον αποδεκτές. Όλα έχουν όρια.
Ο σεισμός προφανώς δεν είναι ταξικός. Οι κατασκευές όμως είναι. Και οι, ευτυχώς ελάχιστοι, σεισμολόγοι που υπερβαίνουν τα όρια, ας ασχοληθούν επιτέλους σοβαρά και υπεύθυνα με το αντικείμενο τους και μόνο".
Καταδίκη αστυνομικών για βασανιστήρια κρατουμένου
Τρίτη, Απριλίου 28, 2015 ΑΣΤΥΝΟΜΙΑ , ΔΙΚΑΙΟΣΥΝΗ No comments
Χωρίς να τους αναγνωριστεί κανένα ελαφρυντικό
Σε ποινή κάθειρξης 8 ετών με αναστολή, καταδκάστηκαν από το Μικτό Ορκωτό Δικαστήριο Αθηνών, ένας συνταξιούχος και ένας εν ενεργεία αστυνομικός, όσον αφορά στην υπόθεση βασανισμού κρατούμενου τον Μάιο του 2007 στο Αστυνομικό Τμήμα Καλλιθέας, αν και αυτός αντιμετώπιζε ψυχικά προβλήματα.
Το περιστατικό σύμφωνα με πόρισμα Ένορκης Διοικητικής Εξέτασης είχε καταγραφεί ως "αυτοτραυματισμός" του θύματος το οποίο προσπαθώντας να αποφύγει την σύλληψη είχε "χτυπήσει στην μπάρα της καφετέριας". Μάλιστα φέρεται να υπήρξαν και σχετικές καταθέσεις των ιδιοκτητών του μαγαζιού τόσο σε αστυνομικούς που διενέργησαν ΕΔΕ , η οποία κατέληξε πως δεν προκύπτουν ευθύνες αστυνομικών, όσο και σε Εισαγγελείς.
Όμως η υπόθεση του βασανισμού του Χρήστου Χρονόπουλου έφθασε στο ακροατήριο μετά από απαλλακτικά βουλεύματα , αλλεπάλληλες αναβολές της δίκης και με την ποινική δίωξη σε βάρος των αστυνομικών να έχει ασκηθεί δύο χρόνια μετά το περιστατικό. Ο ίδιος ήταν παρών στο δικαστήριο και ξέσπασε σε δάκρυα ανακούφισης, όταν οκτώ ολόκληρα χρόνια μετά τη νύχτα που σημάδεψε την ζωή του, άκουσε την ετυμηγορία των δικαστών και μάλιστα χωρίς ελαφρυντικά για τους δύο αστυνομικούς.
Κατηγορούμενοι στην υπόθεση ήταν συνολικά τέσσερις αστυνομικοί, οι δύο της 'Αμεσης Δράσης, ο αστυνομικός υπηρεσίας και ο δεσμοφύλακας την επίμαχη νύχτα του Τμήματος Καλλιθέας. Το δικαστήριο μετέτρεψε την κατηγορία σε πλημμέλημα για τους δύο αστυνομικούς του περιπολικού που συνέλαβαν το θύμα. Οι δύο αστυνομικοί με την μετατροπή της κατηγορίας, απαλλάχθηκαν καθώς το αδίκημα έχει παραγραφεί λόγω παρέλευσης πενταετίας.
Θύμα ο 40χρονος σήμερα Χρήστος Χρονόπουλος, ο οποίος στις 22 Μαΐου 2007 λίγο μετά την σύλληψη και μεταφορά του στο αστυνομικό τμήμα, οδηγήθηκε σε ημικωματώδη κατάσταση στο νοσοκομείο. Είχε συλληφθεί από δύο αστυνομικούς της 'Αμεσης Δράσης, που ειδοποιήθηκαν από περίοικους, καθώς επεδείκνυε "ιδιόρρυθμη" συμπεριφορά και ενοχλούσε θαμώνες καφετέριας στην Πλατεία Κύπρου.
Σύμφωνα με το κατηγορητήριο, ο Χρονόπουλος οδηγήθηκε στο Τμήμα σε "ψυχική διέγερση" μεν, αλλά υγιής, διαυγής και ομιλητικός. Ωστόσο λίγες ώρες μετά , μεταφέρθηκε με ασθενοφόρο στο νοσοκομείο με κρανιοεγκεφαλικές κακώσεις και πολλαπλά τραύματα, εγχειρίστηκε και μπήκε στην εντατική όπου παρέμεινε επί δύο μήνες.
Τρίτη, Απριλίου 28, 2015 ΕΛΛΑΔΑ , ΚΟΙΝΩΝΙΑ No comments
Λιγότεροι θα ωφεληθούν από τη ρύθμιση για τους πλειστηριασμούς
Τρίτη, Απριλίου 28, 2015 ΔΙΚΑΙΟΣΥΝΗ , ΕΛΛΑΔΑ , ΚΟΙΝΩΝΙΑ No comments
Ετοιμη φέρεται να είναι η ρύθμιση για την προστασία από τους πλειστηριασμούς, με την οποία προβλέπεται αναπροσαρμογή των κριτηρίων σε σχέση με τον αρχικό σχεδιασμό της κυβέρνησης.
Σύμφωνα με πληροφορίες, τα κριτήρια για την προστασία από τους πλειστηριασμούς που θα συμπεριληφθούν στο πολυνομοσχέδιο που ετοιμάζεται περιορίζουν τον αριθμό αυτών που θα ωφεληθούν.
Οι ίδιες πληροφορίες αναφέρουν ότι η αναπροσαρμογή των κριτηρίων ήταν επιβεβλημένη μετά τη σχετική γνωμοδότηση από την Ευρωπαϊκή Κεντρική Τράπεζα.
Πάντως, παράγοντες του υπουργείου Οικονομίας σχολίαζαν ότι τα κριτήρια είναι μεν χαμηλότερα από αυτά που είχαν σχεδιαστεί αρχικά, αλλά υψηλότερα από τα κριτήρια που προέβλεπε η «ρύθμιση Χατζηδάκη».
Απαγόρευση κυκλοφορίας στη Βαλτιμόρη λόγω επεισοδίων
Απαγόρευση κυκλοφορίας θα επιβληθεί στη Βαλτιμόρη από σήμερα Τρίτη στις 22:00 (τοπική ώρα· 05:00 της Τετάρτης ώρα Ελλάδας) ως τις 05:00, ενώ η Εθνοφρουρά θα αναπτυχθεί εκεί αμέσως μόλις “είναι έτοιμη” μετά τις ταραχές οι οποίες συγκλόνισαν μέρος της πόλης χθες Δευτέρα, ανακοίνωσε η δήμαρχός της Στέφανι Ρόλινγκς-Μπλέικ.
Η απαγόρευση κυκλοφορίας τίθεται σε ισχύ σε όλη την πόλη, για τους ενήλικους και τους ανήλικους συλλήβδην, εξαιρουμένων μόνο επειγόντων περιστατικών ιατρικής φύσης και μετακινήσεων ανθρώπων που πρέπει οπωσδήποτε να μεταβαίνουν στις εργασίες τους.
Σύμφωνα με νεότερο απολογισμό των αρχών, τουλάχιστον 15 αστυνομικοί τραυματίστηκαν στα χθεσινά βίαια επεισόδια στη Βαλτιμόρη. Η πόλη έγινε θέατρο νέων ταραχών χθες μετά την κηδεία ενός 25χρονου Αφροαμερικανού, του Φρέντι Γκρέι, ο οποίος απεβίωσε μετά τη σύλληψή του ενώ βρισκόταν υπό αστυνομική κράτηση.
Νωρίτερα, ο κυβερνήτης του Μέριλαντ κήρυξε κατάσταση εκτάκτου ανάγκης κινητοποιώντας την Εθνοφρουρά, ενώ η Πυροσβεστική Υπηρεσία της Πόλης έδινε μάχη για να σβήσει φωτιές που άναψαν διαδηλωτές και πλιατσικολόγοι.
Ταυτόχρονα το αμερικανικό τηλεοπτικό δίκτυο CNN μεταδίδει ότι οχήματα και άνδρες της Πυροσβεστικής Υπηρεσίας της Βαλτιμόρης προσπαθούν να κατασβέσουν την πυρκαγιά που έχει ξεσπάσει σε ένα νεόδμητο γηροκομείο στο ανατολικό τμήμα της πόλης.
Ο θάνατος του Γκρέι την 19η Απριλίου προκάλεσε νέα κατακραυγή για τη μεταχείριση των Αφροαμερικανών από την αστυνομία—που προστέθηκε στις διαδηλώσεις της περασμένης χρονιάς εξαιτίας των θανάτων άοπλων μαύρων ανδρών στο Φέργκιουσον, στη Νέα Υόρκη και αλλού.
Εκατοντάδες αστυνομικοί αναπτύχθηκαν στους δρόμους και έκαναν χρήση ροπάλων και σπρέι πιπεριού εναντίον ταραχοποιών και προσώπων που λεηλάτησαν κάβες, πολυκαταστήματα και άλλες εμπορικές επιχειρήσεις.
Η νέα υπουργός Δικαιοσύνης Λορέτα Λιντς σε ανακοίνωσή της η οποία δημοσιοποιήθηκε πριν από λίγο καταδίκασε τις “παράλογες πράξεις βίας” οι οποίες σημειώθηκαν χθες μετά την κηδεία ενός νεαρού Αφροαμερικανού ο οποίος πέθανε ενώ κρατείτο μετά τη σύλληψή του από την αστυνομία. Η Λιντς πρόσθεσε ότι το υπουργείο είναι έτοιμο να προσφέρει όποια βοήθεια του ζητηθεί.
“Καταδικάζω τις παράλογες πράξεις βίας από ορισμένα πρόσωπα στη Βαλτιμόρη οι οποίες είχαν αποτέλεσμα να τραυματιστούν άνδρες των υπηρεσιών επιβολής του νόμου, να καταστραφούν περιουσίες και να διαταραχθεί η κοινωνική ειρήνη στην πόλη”, τόνισε στην ανακοίνωσή της η Λιντς, η οποία ορκίστηκε νωρίτερα χθες.
Ντάισελμπλουμ: Δε βλέπω τρίτο πακέτο για την Ελλάδα
Τρίτη, Απριλίου 28, 2015 ΕΛΛΑΔΑ , ΕΥΡΩΠΗ , ΟΙΚΟΝΟΜΙΑ No comments
Ολοένα και πιο απαισιόδοξοι οι εταίροι
Ξεκαθαρίζοντας ότι το ενδεχόμενο ενός Grexit δεν τέθηκε επί τάπητος στο Eurogroup της Ρίγα στη Λετονία, ο επικεφαλής του, Γερούν Ντάισελμπλουμ εκτίμησε ότι «δεν βλέπει ένα τρίτο πρόγραμμα για την Ελλάδα».
Σε συνέντευξη που παραχώρησε στην ιστοσελίδα Volkskrant σήμερα ο επικεφαλής του Eurogroup σημείωσε ότι οι υπουργοί Οικονομικών της Ευρωζώνης γίνονται «ολοένα και πιο απαισιόδοξοι» αναφορικά με το ελληνικό ζήτημα.
Υπενθυμίζεται ότι χθες Κυριακή ο Γερούν Ντάισελμπλουμ είχε τηλεφωνική επικοινωνία με τον Έλληνα πρωθυπουργό, Αλέξη Τσίπρα, ο οποίος φαίνεται να «παραμερίζει» προς ώρας τον Γιάννη Βαρουφάκη στις διαπραγματεύσεις, αναλαμβάνοντας ο ίδιος ρόλο, σε μία προσπάθεια να αμβλυνθούν οι αντιστάσεις και να κωπάσει ο πόλεμος στο πρόσωπο του Έλληνα υπουργού Οικονομικών, ο οποίος εκτιμάται ότι έχει επιπτώσεις στην πορεία των διαπραγματεύσεων και αποτελεί τροχοπέδη για της επίτευξη μίας συμφωνίας.
Τρίτη, Απριλίου 28, 2015 ΚΟΣΜΟΣ No comments